הדמות ותאמר "טוב, אתה מרוצה? המשימה הושלמה, סידרתי לך את הנבואה הכי מוזרה שיכולת לקבל, יחזקאל, אתה יכול ללכת הביתה עכשיו." (יחזקאל פרק א', התנ"ך - גרסת הבמאי) "יש לי משימה בשבילך." "בבקשה אל תלך רחוק מדי עם היצירתיות שלך הפעם." "אנחנו משחקים כבר כמה אלפי שנים כל יום וניצחתי אותך פחות ממאה פעמים, אני מרשה לעצמי משימות מיוחדות, לא כמו שלך - "תשתה 400 כוסות מים" ו"תבלע נביא". זה חסר מעוף." "מה עדיף? לעבוד על נביאים מסכנים ותמימים? לעגל בפתאומיות את הצורה של העולם? ארצות הברית?!" "טוב, בארצות הברית אולי באמת נסחפתי קצת... אבל כל השאר? חוץ מזה מה עדיף? לעבוד על נביאים או לבלוע אותם?" "זה ויכוח עקר, בוא נעבור למשימה." "בסדר, המשימה הזאת בנויה משני חלקים." "הים גדול ורחב ידיים שם רמש ואין מספר חיות קטנות עם גדלות שם אניות יהלכון לויתן זה יצרת לשחק בו ובגללו אתה כל הזמן עושה שטויות מעצבנות כאלו ומציקות." (תהילים ק"ד, כפי שכתב אותו דוד בן ישי לפני עריכה) "בחלק הראשון של המשימה אתה צריך למצוא את הבן אדם שהכי פחות מתאים להחליף אותך." "זאת באמת לא תהיה בעיה. יש מיליונים כאלה, האמת שיש מיליארדים."